18/04/2008 晚上一家四口8:05pm.到達被人捷足先登坐了最後一張四人枱，唯有等等等，一等就等到9:00pm. 其間老闆娘送上龍眼冰解渴非常多謝！有枱後就即刻點菜，猪仔飽只剩三個﹝先前等位時侍應幫我們留的﹞、炭燒猪脛肉、鐵板蠔仔煎蛋、泰式炒通菜、紅咖哩雞柳、串燒猪肉和雞肉，差點忘記咗肥美而充滿雞味嘅無骨海南雞半隻。炭燒猪脛肉好有燒烤嘅香味，鐵板蠔仔煎蛋味道調教得很好而且蛋夠滑，紅咖哩雞柳用來點猪仔飽和撈飯都一流，海南雞與串燒猪肉和雞肉餸啤酒就最好。地道又豐富的泰國菜我一定會再來。